13. ข้อมูลทางการเงินที่สำคัญ

13.1 งบการเงิน

(1) สรุปรายงานการสอบบัญชี

ผู้สอบบัญชีของงบการเงินรวมและงบการเงินเฉพาะของบริษัทสำหรับปีสิ้นสุดวันที่ 31 ธันวาคม 2555
และ 31 ธันวาคม 2556 ได้แก่ นางสาววรรญา พุทธเสถียร ผู้สอบบัญชีรับอนุญาตทะเบียนเลขที่
4387 จากบริษัท เอส.เค.แอคเคาน์แต้นท์ เซอร์วิสเซส จำกัด

ผู้สอบบัญชีได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2555 และ 2556
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีที่แนบมานี้ของบริษัทและบริษัทย่อย และของเฉพาะบริษัท
และให้ความเห็นว่า งบการเงินรวมและงบการเงินเฉพาะบริษัท
แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม 2555 และ 2556
ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีของบริษัทและบริษัทย่อย และของเฉพาะบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  สรุปฐานะการเงินและผลการดำเนินงาน

[]

[]

[]

[]

[]

*หมายเหตุ ตามมติที่ประชุมคณะกรรมการบริษัท ครั้งที่ 2/2557 เมื่อวันที่ 26 กุมภาพันธ์ 2557
ที่ประชุมพิจารณาและมีมติเป็นเอกฉันท์งดการจ่ายเงินปันผลจากผลการดำเนินงานจากผลการดำเนินงานปี
2556 เพื่อสำรองเงินสดในมือสำหรับการขยายโครงการลงทุนตามแผนธุรกิจของบริษัท

  14. การวิเคราะห์และคำอธิบายของฝ่ายจัดการ

คำอธิบายและการวิเคราะห์ฐานะการเงินและผลการดำเนินงาน

(1) ภาพรวมการดำเนินงานที่ผ่านมา

บริษัทดำเนินธุรกิจหลักในการผลิตรายการโทรทัศน์โดยซื้อเวลาจากทางสถานีเพื่อออกอากาศรายการและขายเวลาโฆษณาและการโปรโมท
สินค้าและบริการ ในปี 2556
บริษัทมีรายการโทรทัศน์ออกอากาศทั้งที่ผลิตเพื่อออกอากาศเองและผลิตให้แก่บุคลากรภายนอกจำนวนทั้งหมด
30 รายการ (ไม่รวมช่อง Workpoint TV) นำเสนอในหลากหลายรูปแบบ อาทิ ควิซโชว์
เกมโชว์ ซิทคอม วาไรตี้ ละคร และ รายการวัฒนธรรม ออกอากาศทางสถานีโทรทัศน์ช่อง 3 ช่อง
5 ช่อง 9 ช่อง NBT และ Thai PBS ได้แก่ รายการชิงร้อยชิงล้านซันชายเดย์, ชิงร้อยชิงล้าน
ฮาฮอลิเดย์, คนอวดผี, แฟนพันธุ์แท้2013, ตลก 6 ฉาก, วิทย์สู้วิทย์, ระเบิดเที่ยงแถวตรง,
บ้านเจ้าปัญญา, หนูน้อยกู้อิจู้, ราชรถมาเกย, Identity ใครคือใคร, วงคำเหลาคฤหาสน์เพี้ยน,
คุณพระช่วย, ชิงช้าสวรรค์, ไทยแลนด์ ก็อตทาเลนต์, เดอะวอยซ์ ไทยแลนด์, ร้อยมือสร้างเมือง,
เดอะแบรนด์ ไทยแลนด์, เดอะ อารีน่า ไทยแลนด์, สนามท้าดวล, My man can แฟนฉันเก่ง,
แก๊งป่วนท้าจักรวาล, ออฟฟิสพิชิตใจ, 20 ปี แก๊งสามช่า, แฟมิลี่ บิวซิเนส, ปาฏิหารย์ผ่านตาย,
Watch out รู้เขารู้เรา, คาราบาว เดอะซีรี่ส์ และคนละดาวเดียวกัน

นอกเหนือจากธุรกิจรายการโทรทัศน์ดังกล่าวข้างต้นแล้ว
บริษัทยังได้ดำเนินธุรกิจอื่นที่ต่อเนื่องและสนับสนุนธุรกิจรายการโทรทัศน์ อันประกอบไปด้วย
ธุรกิจทีวีดาวเทียม ธุรกิจสิ่งพิมพ์ ธุรกิจผลิตตัดต่อภาพเคลื่อนไหวด้วยระบบคอมพิวเตอร์
(Animation) ธุรกิจภาพยนตร์ ธุรกิจละครเวทีและคอนเสิร์ต และธุรกิจการรับจ้างจัดงาน

ในปี 2556 บริษัทมีรายได้รวมทั้งสิ้น 2,185.93 ล้านบาท เพิ่มขึ้น 24.14
ล้านบาทหรือเพิ่มขึ้นคิดเป็นร้อยละ 1 จากปี 2555 ซึ่งมีรายได้รวมทั้งสิ้น 2,161.79 ล้านบาท
และมีกำไรสุทธิส่วนที่เป็นของผู้ถือหุ้นบริษัทใหญ่ในปี 2556 เท่ากับ 256.78 ล้านบาท ลดลง
141.82 ล้านบาทหรือลดลงคิดเป็นร้อยละ 36 จากปี 2555
ซึ่งมีกำไรสุทธิส่วนที่เป็นของผู้ถือหุ้นบริษัทใหญ่เท่ากับ 398.60 ล้านบาท อัตรากำไรสุทธิในปี 2556
เท่ากับร้อยละ 12 ลดลงจากอัตรากำไรสุทธิในปี 2555 ซึ่งเท่ากับร้อยละ 18

(2) ผลการดำเนินงานที่ผ่านมาของแต่ละธุรกิจ

รายได้

โครงสร้างรายได้

บริษัทมีรายได้รวมสำหรับปี 2556 มูลค่า 2,185.93 ล้านบาท โดยมาจาก 7
ธุรกิจหลักประกอบด้วย

-   ธุรกิจผลิตรายการโทรทัศน์ 1,726.10 ล้านบาท

-   ธุรกิจรายการโทรทัศน์

-   ธุรกิจรายการโทรทัศน์ผ่านดาวเทียม

-   ธุรกิจสิ่งพิมพ์ 18.47 ล้านบาท

-   ธุรกิจผลิตและตัดต่อภาพ (Animation) 59.62 ล้านบาท

-   ธุรกิจเกี่ยวกับภาพยนต์ 28.80 ล้านบาท

-   ธุรกิจการจัดคอนเสิร์ตและละครเวที 13.59 ล้านบาท

-   ธุรกิจการรับจ้างจัดงาน 320.81 ล้านบาท

นอกจากนี้ บริษัทยังมีรายได้อื่นๆ อีกจำนวน 18.54 ล้านบาท ทั้งนี้รายได้รวมทั้งสิ้น 2,185.93
ล้านบาท เพิ่มขึ้น 24.14 ล้านบาทหรือเพิ่มขึ้นคิดเป็นร้อยละ 1 จากปี 2555 ซึ่งมีรายได้รวมทั้งสิ้น
2,161.79 ล้านบาท โดยมีรายละเอียดต่างๆดังนี้

หน่วย : พันบาท

  -------------------------------- ----------- -------- ----------- -------- ----------- --------
  รายได้                            2554        ร้อยละ    2555        ร้อยละ    2556        ร้อยละ

  รายได้จากธุรกิจผลิตรายการโทรทัศน์      1,382,345   74.11    1,672,682   77.37    1,726,100   78.96

  รายได้จากธุรกิจผลิตสิ่งพิมพ์             71,237      3.82     40,378      1.87     18,466      0.84

  รายได้จากการผลิตหรือตัดต่อภาพ         4,723       0.25     12,457      0.58     59,615      2.73

  รายได้เกี่ยวกับภาพยนตร์               90,844      4.87     66,262      3.07     28,800      1.32

  รายได้จากการจัดคอนเสิร์ตและละครเวที   68,500      3.67     49,730      2.30     13,593      0.62

  รายได้จากการรับจ้างจัดงาน            217,397     11.65    294,764     13.64    320,813     14.68

  รายได้อื่น                          30,313      1.63     25,517      1.18     18,538      0.85

  รายได้รวม                         1,865,359   100.00   2,161,790   100.00   2,185,927   100.00
  -------------------------------- ----------- -------- ----------- -------- ----------- --------

ธุรกิจผลิตรายการโทรทัศน์

บริษัทมีรายได้จากการผลิตรายการโทรทัศน์ 1,726.10 ล้านบาท เพิ่มขึ้น 53.42 ล้านบาท จากปี
2555 ที่มีรายได้จากการผลิตรายการโทรทัศน์รวม 1,672.68 ล้านบาท หรือเพิ่มขึ้นคิดเป็นร้อยละ
3 ทั้งนี้ รายได้จากการผลิตรายการโทรทัศน์สามารถแบ่งได้เป็น 2 ส่วนหลัก ดังนี้

-   รายได้จากการซื้อเวลาจากทางสถานีต่างๆ
    เพื่อออกอากาศรายการและขายเวลาโฆษณาและการโปรโมท สินค้าและบริการ (“รายได้จาก
    FREE TV”) โดยในปี 2556 บริษัทมีรายได้จาก FREE TV ทั้งสิ้น 1,484.58 ล้านบาท
    ลดลงเล็กน้อยจากปี 2555 ซึ่งมีรายได้จาก FREE TV เท่ากับ 1,532.03 ล้านบาท
    หรือลดลงคิดเป็นร้อยละ 3 ทั้งนี้การลดลงของรายได้ FREE TV นั้น
    เป็นการลดลงตามการชะลอตัวของมูลค่าเงินโฆษณาในโทรทัศน์โดยรวมซึ่งในปี 2556
    มีค่ารวมทั้งสิ้น 69,249 ล้านบาทเพิ่มขึ้นเพียงร้อยละ 2 จากปี 2555 ซึ่งมีมูลค่ารวมทั้งสิ้น
    68,105 ล้านบาท
    ซึ่งเป็นอัตราในการเจริญเติบโตของมูลค่าโฆษณาในโทรทัศน์ที่น้อยกว่าปกติเมื่อเทียบกับอัตราการเจริญเติบโตของมูลค่าโฆษณา
    5 ปีที่ผ่านมา
    โดยมีปัจจัยของการชะลอตัวหลักมาจากสภาพเศรษฐกิจและความไม่แน่นอนทางการเมืองภายในประเทศ
    ซึ่งส่งผลให้ utilization late (อัตราการขายโฆษณา)
    ของรายการโทรทัศน์ของบริษัทในปี 2556 เท่ากับร้อยละ 74 ลดลงจากปี 2555
    ซึ่งเท่ากับร้อยละ 82

-   รายได้จากการขายเวลาโฆษณาและการโปรโมทสินค้าและบริการในช่องโทรทัศน์ดาวเทียมที่บริหารจัดการโดยบริษัทเอง
    (“รายได้จาก SATELLITE TV”) โดยในปี 2556 บริษัทมีรายได้จาก SATELLITE TV
    ทั้งสิ้น 241.53 ล้านบาท เพิ่มขึ้นจากปี 2555 ซึ่งมีรายได้จาก SATELLITE TV เท่ากับ
    140.65 ล้านบาท หรือเพิ่มขึ้นคิดเป็นร้อยละ 72 ทั้งนี้การเพิ่มขึ้นของรายได้ SATELLITE TV
    นั้นมีสาเหตุหลักมาการปรับขึ้นค่าโฆษณาตามความนิยมของช่องโทรทัศน์

ธุรกิจสิ่งพิมพ์

ในปี 2556 บริษัทมีรายได้จากธุรกิจสิ่งพิมพ์ 18.47 ล้านบาท ลดลง 21.91 ล้านบาท
หรือลดลงคิดเป็นร้อยละ 54 เมื่อเทียบกับปี 2555 ซึ่งมีรายได้จากสิ่งพิมพ์ 40.38 ล้านบาท
ทั้งนี้รายได้สิ่งพิมพ์ลดลงเนื่องจากปี 2556
บริษัทได้หยุดการดำเนินธุรกิจการผลิตและจำหน่ายนิตยสารและมีการผลิตและจำหน่ายหนังสือพอคเก็ตบุ๊คลดลงสอดคล้องกับการชะลอตัวในภาพรวมของอุตสาหกรรม
โดยในภาพรวมการลงโฆษณาผ่านสื่อนิตยสารลดลงจาก 5,594 ล้านบาทในปี 2555 เป็น 4,969
ล้านบาทในปี 2556 หรือลดลงคิดเป็นร้อยละ 11

ธุรกิจผลิตหรือตัดต่อภาพ

ในปี 2556 บริษัทมีรายได้จากธุรกิจผลิตและตัดต่อภาพเคลื่อนไหว 59.61 ล้านบาท เพิ่มขึ้น 47.16
ล้านบาท หรือเพิ่มขึ้นคิดเป็นร้อยละ 379 เมื่อเทียบกับปี 2555
ซึ่งมีรายได้จากธุรกิจผลิตและตัดต่อภาพเคลื่อนไหว 12.46 ล้านบาท
สาเหตุมาจากการขยายตัวของธุรกิจให้บริการถ่ายทำและตัดต่อภาพนอกสถานที่
ซึ่งได้รับผลตอบรับที่ดีจากลูกค้า

ธุรกิจเกี่ยวกับภาพยนตร์

ในปี 2556 บริษัทมีรายได้เกี่ยวกับภาพยนตร์ 28.80 ล้านบาท ลดลง 37.46 ล้านบาท
หรือลดลงคิดเป็นร้อยละ 57 เมื่อเทียบกับปี 2555 ซึ่งมีรายได้เกี่ยวกับภาพยนตร์ 66.26 ล้านบาท
ทั้งนี้ การลดลงดังกล่าวมีผลมาจากการลดลงของจำนวนภาพยนตร์เข้าฉาย โดยในปี 2556 นั้น
บริษัทมีภาพยนตร์เข้าฉายเพียง 1 เรื่อง คือ Oh My Ghost คุณผีช่วย เมื่อเทียบกับปี 2555
ซึ่งบริษัทมีภาพยนตร์เข้าฉายทั้งหมด 3 เรื่อง คือ ปัญญาเรณู 2, ภาพยนต์แอนนิเมชั่นเรื่อง ยักษ์
และ ยอดมนุษย์เงินเดือน

ธุรกิจการจัดคอนเสิร์ตและละครเวที

ในปี 2556 บริษัทมีรายได้จากธุรกิจการจัดคอนเสิร์ตและละครเวที 13.59 ล้านบาท ลดลง 36.14
ล้านบาทหรือลดลงคิดเป็นร้อยละ 73 เมื่อเทียบกับช่วงเวลาเดียวกันในปี 2555
ซึ่งมีรายได้รวมจากธุรกิจการจัดคอนเสิร์ตและละครเวที 49.73 ล้านบาท
โดยมีสาเหตุหลักมาจากจำนวนคอนเสิร์ตที่ลดลงของบริษัท โดยในปี 2556 นั้น
บริษัทมีการจัดคอนเสิร์ตเพียงรายการเดียวคือ คอนเสิร์ตคุณพระช่วยสำแดงสด ๔ “ รวมแผ่นดิน “

ธุรกิจจากการรับจ้างจัดงาน

ในปี 2556 บริษัทมีรายได้จากการรับจ้างจัดงาน 320.81 ล้านบาท เพิ่มขึ้น 26.05 ล้านบาท หรือ
เพิ่มขึ้นคิดเป็นร้อยละ 9 เมื่อเทียบกับปี 2555 ซึ่งมีรายได้จากการรับจ้างจัดงาน 294.76 ล้านบาท
รายได้รับจ้างจัดงาน
เพิ่มมากขึ้นเนื่องจากบริษัทได้รับความไว้วางใจจากกลุ่มลูกค้าทั้งในภาคเอกชนและภาครัฐในการจัดงานและผลิตรายการโทรทัศน์ที่มีขนาดใหญ่และมีความสำคัญเพิ่มมากขึ้น
โดยตัวอย่างงานที่ผลิตรับจ้างจัดในปี 2556 ได้แก่ สงกรานต์เมษา ผ้าขาวม้ารวมไทย,
ประเภณีวิ่งควาย "กระบือไทย บันลือโลก สนุกลือลั่น สนั่นอาเซียน", สยาม สตรีทเฟส เป็นต้น
และรายการโทรทัศน์ที่บริษัทรับจ้างผลิตในปี 2556 ได้แก่ รายการไทยแลนด์ ก็อตทาเลนท์, เดอะ
วอยซ์ ไทยแลนด์, งานโครงการร้อยมือสร้างเมือง, วอลเลย์บอลหญิงรอบคัดเลือกโซนเอเชีย

รายได้อื่น

ในปี 2556 บริษัทมีรายได้อื่นรวมมูลค่า 18.54 ล้านบาท ลดลง 6.98
ล้านบาทหรือลดลงคิดเป็นอัตราร้อยละ 27 เมื่อเทียบกับงวดเดียวกันปี 2555 ซึ่งมีรายได้อื่นรวม
25.52 ล้านบาท ทั้งนี้ รายได้อื่นของบริษัท ได้แก่ รายได้ค่าลิขสิทธิ์, รายได้จากการจัดหานักแสดง
และรายได้จากดอกเบี้ยรับ เป็นต้น

ต้นทุนการขายและผลิต

ปี 2556 นั้น บริษัทมีต้นทุนในการขายและผลิตทั้งสิ้น 1,340.42 ล้านบาท เพิ่มขึ้น 213.40
ล้านบาทหรือเพิ่มขึ้นคิดเป็นร้อยละ 19 จากปี 2555 ซึ่งมีต้นทุนในการขายและผลิตเท่ากับ
1,127.03 ล้านบาท
โดยการเพิ่มขึ้นดังกล่าวนั้นมาสาเหตุหลักมาจากการเพิ่มขึ้นของค่าตัดจำหน่ายลิขสิทธิ์รายการต่างประเทศซึ่งเป็นส่วนหนึ่งของต้นทุนธุรกิจโทรทัศน์ผ่านดาวเทียมของบริษัท
ทั้งนี้ ในช่วงปี 2555 - 2556 บริษัทได้ลงทุนซื้อลิขสิทธิ์รายการต่างประเทศต่างๆ
เป็นจำนวนมากเพื่อเตรียมความพร้อมสำหรับธุรกิจการให้บริการโทรทัศน์ในระบบดิจิตอล
ซึ่งบริษัทได้เข้าร่วมการประมูลและได้รับแจ้งผลชนะการประมูลใบอนุญาตการให้บริการโทรทัศน์ในระบบดิจิตอลในหมวดความคมชัดปกติแล้วเมื่อวันที่
13 มกราคม 2557 โดยในปี 2556
บริษัทได้นำลิขสิทธ์รายการต่างประเทศส่วนหนึ่งมาฉายในช่องโทรทัศน์ผ่านดาวเทียมของบริษัท
เพื่อคงความนิยมของช่องโทรทัศน์จึงส่งผลให้ต้นทุนดังกล่าวเพิ่มขึ้น

ค่าใช้จ่ายในการขายและการบริหาร:

บริษัทมีค่าใช้จ่ายในการขายและบริหารเท่ากับ 504.25 ล้านบาทในปี 2556
คิดเป็นอัตราส่วนร้อยละ 23 ของรายได้รวม เพิ่มขึ้น 18.52 ล้านบาทหรือเพิ่มขึ้นคิดเป็นร้อยละ 4
จากปี 2555 ซึ่งมีค่าใช้จ่ายในการขายและบริหารเท่ากับ 485.74 ล้านบาท
คิดเป็นอัตราส่วนร้อยละ 22 ของรายได้รวม ทั้งนี้
ค่าใช้จ่ายในการขายและบริหารเพิ่มขึ้นเนื่องจากในปี
2556บริษัทได้มีการขยายจำนวนพนักงานเพื่อรองรับการเติบโตของธุรกิจและเพื่อเตรียมพร้อมสำหรับก้าวเข้าสู่ธุรกิจโทรทัศน์ในระบบดิจิตอล
นอกจากนี้
การเพิ่มขึ้นของค่าใช้จ่ายในการขายและบริหารยังเพิ่มขึ้นจากค่าตัดจำหน่ายลิขสิทธิ์รายการต่างประเทศซึ่งบริษัทได้ลงทุนซื้อแต่ยังไม่ได้นำไปฉายในช่องโทรทัศน์ของบริษัท

กำไรสุทธิ

ในปี 2556 มีกำไรสุทธิส่วนที่เป็นของผู้ถือหุ้นบริษัทใหญ่ 256.78 ล้านบาท
เมื่อเปรียบเทียบกับผลการดำเนินงานงวดเดียวกันของปี 2555
ซึ่งมีกำไรสุทธิส่วนที่เป็นของผู้ถือหุ้นบริษัทใหญ่ 398.60 ล้านบาท ลดลง 141.82 ล้านบาท
หรือคิดเป็นอัตราการลดลงร้อยละ 36

(3) ฐานะทางการเงิน

สินทรัพย์ ส่วนประกอบของสินทรัพย์ และคุณภาพสินทรัพย์ 

ณ งวดบัญชีสิ้นสุดวันที่ 31 ธันวาคม 2556 บริษัทมีสินทรัพย์รวม 2,298.56 ล้านบาท เพิ่มขึ้นจำนวน
490.24 ล้านบาท หรือเพิ่มขึ้นคิดเป็นร้อยละ 27 จากสินทรัพย์รวมจำนวน 1,808.32 ล้านบาท ณ
งวดบัญชีสิ้นสุดวันที่ 31 ธันวาคม 2555
โดยมีสาเหตุหลักมาจากการเพิ่มขึ้นของลูกหนี้การค้าและลูกหนี้อื่น
และการเพิ่มขึ้นของสินทรัพย์ไม่หมุนเวียนอื่น

สินทรัพย์ในปี 2556 ประกอบด้วยสินทรัพย์หมุนเวียนคิดเป็นสัดส่วนร้อยละ 47 ของสินทรัพย์รวม
ทั้งนี้สินทรัพย์หมุนเวียนที่สำคัญคือเงินสดและเงินฝากสถาบันการเงินและลูกหนี้การค้าซึ่งได้แก่
บริษัทตัวแทนโฆษณาซึ่งเป็นผู้ซื้อเวลาโฆษณาและการโปรโมทสินค้าและบริการในรายการโทรทัศน์ของบริษัทและหน่วยงานทั้งภาครัฐและเอกชนซึ่งเป็นผู้จัดจ้างบริษัทในการจัดงานและผลิตรายการโทรทัศน์ต่างๆ

สำหรับสินทรัพย์ไม่หมุนเวียน มีรายการที่สำคัญคือ ที่ดิน อาคาร และอุปกรณ์สุทธิ 686.33 ล้านบาท
ซึ่งเป็นสตูดิโอผลิตรายการและอาคารสำนักงานหลักของบริษัท ส่วนสินทรัพย์ไม่มีตัวตน ได้แก่
ค่าลิขสิทธิ์รายการ หนังสือ และโปรแกรมคอมพิวเตอร์ ซึ่งใช้ในธุรกิจของบริษัท

1. ลูกหนี้การค้าและลูกหนี้อื่น

โดย ณ งวดบัญชีสิ้นสุดวันที่ 31 ธันวาคม 2556 บริษัทมียอดลูกหนี้การค้าและลูกหนี้อื่นสุทธิเท่ากับ
719.53 ล้านบาท เพิ่มขึ้น 246.43 ล้านบาทจาก ณ งวดบัญชีสิ้นสุดวันที่ 31 ธันวาคม 2555
ซึ่งมีลูกหนี้การค้าและลูกหนี้อื่นสุทธิเท่ากับ 473.10 ล้านบาท หรือเพิ่มขึ้นคิดเป็นร้อยละ 52
โดยมีสาเหตุหลักจาก ณ สิ้นปี 2556 นั้น
บริษัทอยู่ระหว่างการส่งมอบงานรับจ้างผลิตรายการซึ่งมีขนาดใหญ่ นอกจากนี้
นี้บริษัทยังอยู่ระหว่างการรอรับชำระคืนเงินค้ำประกันการประมูลใบอนุญาตการประกอบกิจการโทรทัศน์ในระบบดิจิตอลทีวี
ในหมวดความคมชัดสูง ซึ่งบริษัทไม่ได้เป็นผู้ชนะการประมูล

ทั้งนี้ในปี 2556 บริษัทมีระยะเวลาเก็บหนี้เฉลี่ย 72.58 วัน เพิ่มขึ้นจากปี 2555
ซึ่งมีระยะเวลาเก็บหนี้เฉลี่ย 63.76 วัน

คุณภาพลูกหนี้การค้า

บริษัทมีการประเมินคุณภาพลูกหนี้การค้าแต่ละรายเพื่อปรับให้มูลค่าตามบัญชีของลูกหนี้สะท้อนมูลค่าทางเศรษฐกิจอย่างแท้จริง
โดย ณ งวดบัญชีสิ้นสุดวันที่ 31 ธันวาคม 2556 บริษัทมีการตั้งค่าเผื่อหนี้สงสัยจะสูญ 9.66
ล้านบาทลดลงจากปี 2555 ซึ่งเท่ากับ 11.05 ล้านบาท ทั้งนี้
บริษัทยังคงดำเนินการติดตามเพื่อให้ได้รับชำระจากลูกหนี้ที่บริษัทมีการตัดเป็นหนี้สูญหรือตั้งค่าเผื่อหนี้สงสัยจะสูญไปแล้ว

ณ งวดบัญชีสิ้นสุดวันที่ 31 ธันวาคม 2555 บริษัทมีลูกหนี้การค้าจัดชั้นตามอายุหนี้ ดังนี้

  หน่วย : พันบาท

[]

2. สินค้าคงเหลือ

ณ งวดบัญชีสิ้นสุดวันที่ 31 ธันวาคม 2556 บริษัทมีสินค้าคงเหลือรวม 81.22 ล้านบาท ลดลงจาก ณ
งวดบัญชีสิ้นสุดวันที่ 31 ธันวาคม 2555 ซึ่งมีมูลค่าสินค้าคงเหลือเท่ากับ 87.87 ล้านบาท
หรือลดลงคิดเป็นร้อยละ 8 ทั้งนี้ สินค้าคงเหลือหลักของบริษัท ได้แก่ ต้นทุนการผลิตรายการโทรทัศน์
และสิ่งพิมพ์ ประเภทนิตยสาร และพ็อคเก็ตบุ๊ค

3. เงินลงทุน

ณ งวดบัญชีสิ้นสุดวันที่ 31 ธันวาคม 2556 บริษัทมีเงินลงทุนในบริษัทย่อยและกิจการร่วมค้า ดังนี้

  หน่วย : ล้านบาท

+------------------+-----------------+------------+-------+----------+
| บร               | ประเภทกิจการ     | ลักษณ       | ทุนชำ  | สัดส่ว     |
| ิษัทย่อย/กิจการร่วมค้า |                 | ะความสัมพันธ์ | ระแล้ว | นเงินลงทุน |
+==================+=================+============+=======+==========+
| บริษัท เวิร์คพอยท์    | ผล              | ถือหุ้นทางตรง | 10.0  | 100%     |
| พับลิชชิ่ง จำกัด      | ิตและจำหน่ายสิ่งพิมพ์ |            |       |          |
+------------------+-----------------+------------+-------+----------+
| บริษัท บ้านอิทธิฤทธิ์   | ผลิต             | ถือหุ้นทางตรง | 20.0  | 90%      |
| จำกัด             | หรือตัดต่อภาพเคลื่อน |            |       |          |
|                  | ไหวด            |            |       |          |
|                  | ้วยระบบคอมพิวเตอร์ |            |       |          |
+------------------+-----------------+------------+-------+----------+
| บริษัท คำพอดี จำกัด  | รับ              | ถือหุ้นทางตรง | 2.5   | 60%      |
|                  | ผลิตรายการโทรทัศน์ |            |       |          |
+------------------+-----------------+------------+-------+----------+
| บริษัท โต๊ะกลม      | รับผลิตรายการโทร  | ถือหุ้นทางตรง | 10.0  | 60%      |
| โทรทัศน์ จำกัด      | ทัศน์และจัดละครเวที |            |       |          |
+------------------+-----------------+------------+-------+----------+
| บริษัท บั้งไฟ สตูดิโอ  | ผลิตรายการโทรทัศน์ | ถือหุ้นทางตรง | 10.0  | 60%      |
| จำกัด             |                 |            |       |          |
+------------------+-----------------+------------+-------+----------+
| บริษัท เวิร์คพอยท์    | รับผลิตภาพยนตร์    | ถือหุ้นทางตรง | 30.0  | 100%     |
| พิคเจอร์ส จำกัด     |                 |            |       |          |
+------------------+-----------------+------------+-------+----------+
| บริษัท กราว จำกัด   | รับจ้าง           | ถือหุ้นทางตรง | 2.0   | 60 %     |
|                  | ตัดต่อและบันทึกเสียง |            |       |          |
+------------------+-----------------+------------+-------+----------+
| บริษัท กำกับการดี    | รับ              | ถือหุ้นทางตรง | 5.0   | 60 %     |
| จำกัด             | ผลิตรายการโทรทัศน์ |            |       |          |
+------------------+-----------------+------------+-------+----------+
| บริษัท ซิกซ์เนเจอร์   | รับ              | ถือหุ้นทางตรง | 5.0   | 65 %     |
| อินคอร์ปอเรชั่น จำกัด | บริการจัดนิทรรศการ |            |       |          |
|                  | โฆษณา           |            |       |          |
|                  | จัดหานักแสดง      |            |       |          |
+------------------+-----------------+------------+-------+----------+
| บริษัท ซิกส์ดีกรี      | รับบริการถ่ายทำและ | ถือหุ้นทางตรง | 2.5   | 80 %     |
| โปรดักส์ชั่น จำกัด    | ให้เช่ากล้องโทรทัศน์ |            |       |          |
+------------------+-----------------+------------+-------+----------+
| บริษัท แฟล็กชิป      | รับบริการจัดโฆษ    | ถือหุ้นทางตรง | 4.0   | 50 %     |
| เอ็นเทอร์          | ณาและประชาสัมพันธ์ |            |       |          |
|                  |                 |            |       |          |
| เทนเมนท์ จำกัด     |                 |            |       |          |
+------------------+-----------------+------------+-------+----------+
| บริษัท ฟรีไซซ์       | ผ               | ถือหุ้นทางตรง | 50.0  | 50 %     |
| บรอดแคสติ้ง จำกัด   | ลิตรายการเคเบิ้ลทีวี |            |       |          |
+------------------+-----------------+------------+-------+----------+
| บริษัท ดู เอ ดอท    | รับจ้างผลิต        | ถือหุ้นทางตรง | 5.25  | 99.96 %  |
| อาร์ต เมคเกอร์     | รับจ้างอัด         |            |       |          |
| จำกัด             | บันทึกเสียง        |            |       |          |
+------------------+-----------------+------------+-------+----------+
| บริษัท ไทย         | จัดทำ            | ถือหุ้นทางตรง | 4.0   | 99.97 %  |
| บรอดคาสติ้ง จำกัด   | สถานีโทรทัศน์ดาวเท |            |       |          |
|                  | ียมสถานีโทรคมนาคม |            |       |          |
+------------------+-----------------+------------+-------+----------+
| บริษัท กรุงเทพ      | บร              | ถือหุ้นทางตรง | 15.0  | 99.96 %  |
| เอ็กซิบิชั่น จำกัด     | ิการรับจัดงานทุกชนิด |            |       |          |
|                  | ธุรกิจด           |            |       |          |
|                  | ้านบันเทิงทุกประเภท |            |       |          |
+------------------+-----------------+------------+-------+----------+
| บริษัท สยามพิฆเนศ   | บร              | ถือหุ้นทางตรง | 44.0  | 99.94 %  |
| จำกัด             | ิหารจัดการโรงละคร |            |       |          |
|                  | โรงมหรสพ        |            |       |          |
|                  | ธุรกิจด           |            |       |          |
|                  | ้านบันเทิงทุกประเภท |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | -     | 50 %     |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  |                 |            |       |          |
| เท่ง โหน่ง         | “เท่ง โหน่ง       |            |       |          |
| คนมาหาเฮีย        | คนมาหาเฮีย”      |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | 0.15  | 40 %     |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  | “หม่ำเดีย         |            |       |          |
| หม่ำเดียว          | วหัวเหลี่ยมหัวแหลม” |            |       |          |
| หัวเหลี่ยมหัวแหลม    |                 |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | 6.8   | 50 %     |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  | “หกโมง 66 นาที   |            |       |          |
| หกโมง 66 นาที     | ปฏิเสธตาย”       |            |       |          |
| ปฏิเสธตาย         |                 |            |       |          |
+------------------+-----------------+------------+-------+----------+
| กิจการร่วมค้า       | ร่วมลงท          | ร่วม        | -     | 40 %     |
|                  | ุนเพื่อสร้างภาพยนตร์ | ลงทุนทางตรง |       |          |
| ภาพยนตร์โป๊ะแตก    | เรื่อง “โป๊ะแตก”   |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อดำ    | ร่วม        | 4.0   | 50 %     |
| เวิร์คไร้ท์          | เนินกิจการรับจัดงาน | ลงทุนทางตรง |       |          |
|                  | ทั้งภายในประ      |            |       |          |
|                  | เทศและต่างประเทศ |            |       |          |
+------------------+-----------------+------------+-------+----------+
| กิจการร่วมค้า       | ร่ว              | ร่วม        | 2.0   | 50 %     |
| เวิร์คพอยท์ เฟรชแอร์ | มลงทุนเพื่อดำเนินงา | ลงทุนทางตรง |       |          |
|                  | นกิจการจัดคอนเสิร์ต |            |       |          |
|                  | รับจ้างจัดงาน      |            |       |          |
|                  | จัดหาผู้สนับสนุน     |            |       |          |
|                  | แ               |            |       |          |
|                  | ละดำเนินกิจการอื่นๆ |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 30 %     |
| ิจการร่วมค้าภาพยนตร์ | ุนเพื่อนสร้างภาพยนต์ | ลงทุนทางอ้อม |       |          |
| WSS              | เรื่อง “ สิ่งเล็กๆ   |            |       |          |
|                  | ที่เรียกว่ารัก”      |            |       |          |
+------------------+-----------------+------------+-------+----------+

คุณภาพเงินลงทุน

บริษัทบันทึกเงินลงทุนในบริษัทย่อยโดยใช้วิธีราคาทุน (Cost Method)
เพื่อสะท้อนผลการดำเนินงานงบการเงินเฉพาะของบริษัท ทั้งนี้ บริษัท คำพอดี จำกัดและบริษัท
ซิกซ์เนเจอร์ อินคอร์ปอเรชั่น จำกัดได้ปิดกิจการลงแล้วเมื่อเดือน ตุลาคม 2554 และ มกราคม
2555 ตามลำดับ โดยทั้งสองบริษัทกำลังอยู่ระหว่างการชำระบัญชี

4. เงินฝากประจำที่ติดภาระค้ำประกัน

ณ งวดบัญชีสิ้นสุดวันที่ 31 ธันวาคม 2556 บริษัทมีเงินฝากประจำที่ติดภาระค้ำประกันทั้งสิ้นจำนวน
94.49 ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2555 ซึ่งมีมูลค่ารวมทั้งสิ้น
40.63 ล้านบาท ทั้งนี้
เงินฝากประจำที่ติดภาระค้ำประกันเพิ่มขึ้นเนื่องจากบริษัทอยู่ระหว่างการเปลี่ยนเงินฝากประจำระหว่างธนาคารพาณิชย์
2 แห่ง
เพื่อใช้เป็นหลักประกันในการทำสัญญาเช่าเวลาออกอากาศโทรทัศน์กับสถานีโทรทัศน์ซึ่งเป็นปกติของธุรกิจบริษัทที่จะเกิดขึ้นเป็นประจำในทุกปี

5. ที่ดิน อาคาร และอุปกรณ์

บริษัท มีที่ดิน อาคาร และอุปกรณ์ที่ใช้ในการดำเนินงานสุทธิ ณ งวดบัญชีสิ้นสุดวันที่ 31 ธันวาคม
2556 รวมมูลค่า 686.33 ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2555
ซึ่งมีมูลค่า 592.90 ล้านบาท หรือเพิ่มขึ้นคิดเป็นร้อยละ 16
โดยสาเหตุมาจากบริษัทได้ลงทุนการก่อสร้างสตูดิโอเพิ่มเติมอีกจำนวน 1
สตูดิโอเพื่อรองรับการขยายงานในอนาคต

6. สินทรัพย์ไม่หมุนเวียนอื่น

สินทรัพย์ไม่หมุนเวียนอื่นของบริษัทประกอบด้วยค่าลิขสิทธิ์รายการต่างประเทศ หนังสือ
และโปรแกรมคอมพิวเตอร์ ซึ่งใช้ในธุรกิจของบริษัท ณ งวดบัญชีสิ้นสุดวันที่ 31 ธันวาคม 2556
มีมูลค่ารวมทั้งสิ้น 427.21 ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2555
ซึ่งมีมูลค่า 232.22 ล้านบาท หรือเพิ่มขึ้นคิดเป็นร้อยละ 84
โดยสาเหตุมาจากการเพิ่มขึ้นของหลักประกันสำหรับการประมูลใบอนุญาติการให้บริการโทรทัศน์ในระบบดิจิตอล
ในหมวดความคมชัดปกติ และ
บริษัทได้ลงทุนเพิ่มเติมในการซื้อลิขสิทธิ์รายการต่างประเทศเพื่อรองรับการเติบโตของธุรกิจโทรทัศน์ในระบบดิจิตอล

สภาพคล่อง

1. กระแสเงินสด

ในปี 2556 บริษัทมีกระแสเงินสดจากกิจกรรมดำเนินงาน 185.77 ล้านบาท
กระแสเงินสดจากกิจกรรมการลงทุน -416.51
ล้านบาทโดยส่วนใหญ่เป็นเงินลงทุนเพื่อก่อสร้างสตูดิโอใหม่เพิ่มเติมเพื่อใช้ในการดำเนินงานและเงินลงทุนค่าลิขสิทธิ์
รายการเพื่อรองรับการขยายตัวของธุรกิจโทรทัศน์ในระบบดิจิตอลของบริษัทที่จะเกิดขึ้นในอนาคตกระแสเงินสดจากกิจกรรมจัดหาเงินเท่ากับ
202.42 ล้านบาทโดยเป็นเงินสดจ่ายปันผลจำนวน 154.26 ล้านบาท
จากการเปลี่ยนแปลงของกระแสเงินสดดังกล่าวส่งผลให้บริษัทมีเงินสดและรายการเทียบเท่าเงินสด
ณ สิ้นปี 2556 เท่ากับ 288.27 ล้านบาท

2. อัตราส่วนสภาพคล่อง

ในปี 2556 และ ปี 2555 บริษัทมีอัตราส่วนสภาพคล่อง 1.61 เท่าและ 3.01 เท่า ตามลำดับ
อัตราส่วนสภาพคล่องกระแสเงินสดในปี 2556 เท่ากับ 0.38 เท่า ลดลงจากปี 2555 ซึ่งเท่ากับ
1.50 เท่า ระยะเวลาหมุนเวียนเงินสด (Cash Cycle) ในปี 2556 เท่ากับ 65.99 วัน
ลดลงจากปี 2555 ซึ่งเท่ากับ 62.57 วัน

แหล่งที่มาของแหล่งเงินทุน

แหล่งที่มาของเงินทุนที่ใช้ในการดำเนินงานและการลงทุนของบริษัทในปี 2556
มาจากกระแสเงินสดจากการดำเนินงาน โดยบริษัทมีกระแสเงินสดจากการดำเนินงาน 185.77
ล้านบาท และ เงินกู้ยืมระยะสั้นจากสถาบันการเงิน 346.13 ล้านบาท

ณ งวดบัญชีสิ้นสุดวันที่ 31 ธันวาคม 2556 โครงสร้างเงินทุนของบริษัท
ประกอบด้วยหนี้สินหมุนเวียนจากการดำเนินธุรกิจ และส่วนของผู้ถือหุ้น ซึ่งทำให้บริษัท
มีอัตราส่วนหนี้สินต่อส่วนของผู้ถือหุ้น ณ งวดบัญชีสิ้นสุดวันที่ 31 ธันวาคม 2556 ซึ่งเท่ากับ 0.52
เท่า เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2555
ซึ่งมีอัตราส่วนหนี้สินต่อส่วนของผู้ถือหุ้นเท่ากับ 0.29 เท่า ทั้งนี้ หนี้สินรวมของบริษัท ณ
งวดบัญชีสิ้นสุดวันที่ 31 ธันวาคม 2556 มีมูลค่าทั้งสิ้น 762.93 ล้านบาท เพิ่มขึ้นจาก ณ
งวดบัญชีสิ้นสุดวันที่ 31 ธันวาคม 2555 บริษัท มีหนี้สินรวม 393.44 ล้านบาท

หนี้สิน

ณ งวดบัญชีสิ้นสุดวันที่ 31 ธันวาคม 2556 บริษัทมีหนี้สินหมุนเวียนทั้งสิ้น 676.85 ล้านบาท เพิ่มขึ้น
364.27 ล้านบาทหรือเพิ่มขึ้นคิดเป็นร้อยละ 117 จาก ณ งวดบัญชีสิ้นสุดวันที่ 31 ธันวาคม 2555
ซึ่งบริษัทมีหนี้สินหมุนเวียนทั้งสิ้น 312.58 ล้านบาท ทั้งนี้
หนี้สินหมุนเวียนเพิ่มขึ้นมีสาเหตุหลักมาจากการเพิ่มขึ้นของเงินกู้ยืมระยะสั้นจากสถาบันการเงินเพื่อใช้ในการวางหลักประกันการประมูลใบอนุญาตประกอบกิจการโทรทัศน์ในระบบดิจิตอล

หนี้สินไม่หมุนเวียนของบริษัทเพิ่มขึ้นจาก 80.87 ล้านบาท ณ งวดบัญชีสิ้นสุดวันที่ 31 ธันวาคม 2555
เป็น 86.08 ล้านบาท ณ งวดบัญชีสิ้นสุดวันที่ 31 ธันวาคม 2556 หรือเพิ่มขึ้นคิดเป็นร้อยละ 7
เนื่องจากในปี 2556 ทางบริษัทย่อยมีการเช่าซื้อรถเพื่อถ่ายทำรายการเพิ่มขึ้นมาก
เนื่องจากการขยายธุรกิจของธุรกิจการให้บริการถ่ายทำและตัดต่อภาพนอกสถานที่

ส่วนของผู้ถือหุ้น

ณ งวดบัญชีสิ้นสุดวันที่ 31 ธันวาคม 2556 บริษัทมีส่วนของผู้ถือหุ้นรวม 1,535.63 ล้านบาท เพิ่มขึ้น
120.76 ล้านบาท จาก ณ งวดบัญชีสิ้นสุดวันที่ 31 ธันวาคม 2555 หรือเพิ่มขึ้นคิดเป็นร้อยละ 9
โดยมีสาเหตุหลักมาจากผลประกอบการของบริษัทในปี 2556

(4) ปัจจัยและอิทธิพลหลักที่อาจมีผลต่อผลการดำเนินงานหรือฐานะทางการเงินในอนาคต

1. การปรับผังรายการโทรทัศน์ของบริษัท

ณ สิ้นเดือนมีนาคม 2557 บริษัทมีการปรับผังรายการโทรทัศน์ของบริษัท
ซึ่งเป็นปกติของธุรกิจผลิตรายการโทรทัศน์ โดยมีรายละเอียดดังนี้

รายการใหม่ 4 รายการ

1.  รายการ ขบวนการ 3 ช่า ออกอากาศทางช่อง 3 ทุกวันเสาร์ เวลา 16.15 – 17.00 น.

2.  รายการ อโรคาปาร์ตี้ ออกอากาศทางช่อง 5 ทุกวันอาทิตย์ เวลา 17.00 – 17.50 น.

3.  รายการ คัพเค้ก รักล้นครีม ออกอากาศทางช่อง 9 ทุกวันเสาร์ เวลา 15.00 – 16.00 น.

4.  รายการ เจ้าชู้ประตูไหน ออกอากาศทางช่อง 5 ทุกวันเสาร์ เวลา 18.00 – 18.55 น.

รายการที่ปรับผังเวลาใหม่ 1 รายการ

1.  รายการคนอวดผี ออกอากาศทางช่อง 5 ทุกวันพุธ เวลา 22.30 – 00.25 น.

การปรับผังรายการดังกล่าวอาจส่งผลกระทบต่อผลประกอบการของบริษัทได้ อย่างไรก็ตาม
บริษัทสามารถลดความเสี่ยงดังกล่าวได้เนื่องจากบริษัทมีกระบวนการพิจารณากลั่นกรองก่อนการตัดสินใจผลิตแต่ละรายการโทรทัศน์แต่ละเทปที่ออกอากาศ
และการตรวจสอบคุณภาพก่อนออกอากาศ
ตลอดจนมีการติดตามประเมินผลระดับความนิยมและกระแสตอบรับของแต่ละรายการของบริษัทและคู่แข่งขันอย่างสม่ำเสมอ
เพื่อใช้เป็นข้อมูลในการพิจารณาพัฒนารายการอย่างต่อเนื่อง
ซึ่งทำให้รายการโทรทัศน์ของบริษัทได้รับความนิยมจากประชาชนอย่างต่อเนื่องยาวนานเสมอมา

2. การลงทุนในธุรกิจทีวีดิจิตอล

ในเดือน ธันวาคม 2556 บริษัท ไทย บรอดคาสติ้ง จำกัด
ซึ่งเป็นบริษัทย่อยในเครือที่บริษัทถือหุ้นร้อยละ 100
ได้เข้าร่วมการประมูลใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ
และ ในวันที่ 13 มกราคม 2557 บริษัท ไทย บรอดคาสติ้ง จำกัด
ได้รับหนังสือแจ้งการเป็นผู้ชนะการประมูลใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ
ในหมวดหมู่ทั่วไปแบบความคมชัดปกติ ในราคา 2,355 ล้านบาท จาก กสทช.
โดยที่ผ่านมาบริษัทได้ศึกษาถึงความเป็นไปได้ของ Digital TV มาอย่างต่อเนื่อง
ทั้งในเรื่องเทคนิคราคา สถานที่ และความเป็นไปได้ รวมไปถึงการจัดเตรียม Contents
ในอนาคต และเนื่องจากบริษัทเป็นที่รู้จักและยอมรับ
ในวงกว้างถึงความสามารถในเรื่องของความเป็นวาไรตี้อยู่แล้ว
ประกอบกับผู้ชมมีความคุ้นเคยกับรายการต่างๆ เป็นเครื่องยืนยัน
จึงคาดว่าการปรับตัวของผู้ชมในการรับชมผ่าน Digital TV นั้นจะไม่ต้องมีการปรับตัวมาก
และน่าจะได้รับการตอบรับที่ดีในระยะเวลาอันรวดเร็ว ทั้งนี้ บริษัท จะเริ่มออกอากาศผ่านระบบ
Digital TV ตั้งแต่วันที่ 1 เมษายน 2557 เป็นต้นไป

3. การลงทุนในธุรกิจผลิตภาพยนตร์

ในปี 2557 บริษัทได้ร่วมลงทุนกับบริษัทสหมงคลฟิล์ม อินเตอร์เนชั่นแนล จำกัด
และกลุ่มพันธมิตรในรูปแบบกิจการร่วมค้าเช่นเดิม โดยมีแผนจะผลิตภาพยนตร์ 1 เรื่อง ในปี 2557
นี้ โดยภาพยนต์ที่เป็นหนังแนว Comedy ที่ทางบริษัทถนัด

4. การลงทุนในธุรกิจรับจ้างจัดงาน

ในปี 2556
บริษัทมีแผนจะรุกตลาดการรับจ้างจัดงานมากขึ้นทั้งด้านปริมาณงานและมูลค่ารวมของงานทั้งจากภาครัฐและเอกชน
โดยบริษัทมั่นใจว่าจะได้รับการตอบรับเป็นอย่างดี เหมือนกับปี 2556 ที่ผ่านมา

5. การบริหารลิขสิทธิ์รายการโทรทัศน์

บริษัทยังคงมีนโยบายที่จะขยายธุรกิจและสร้างรายได้จากการบริหารลิขสิทธิ์ซึ่งเป็นทรัพย์สินทางปัญญาของบริษัทในรูปแบบต่างๆ
ได้แก่ การจำหน่ายลิขสิทธิ์เทปรายการโทรทัศน์ของบริษัท เพื่อจัดทำสำเนาเป็นรูปแบบวีซีดี (VCD)
หรือดีวีดี (DVD) เพื่อจำหน่ายหรือให้เช่า
การจำหน่ายลิขสิทธิ์การเผยแพร่รายการของบริษัทในรูปแบบต่างๆ ผ่านสื่ออื่นๆ เป็นต้น
ซึ่งเป็นโอกาสในการเพิ่มรายได้โดยไม่มีต้นทุนของบริษัท